સાથે જ જ્યારે તેમને પુછવામાં આવ્યું કે ચૂંટણીમાં જો ભાજપ જીતી ગઇ તો આ ત્રણ મોટા નેતાઓનું શું તો રૂપાણીએ કહ્યું કે અલ્પેશ પહેલા પણ સ્થાનિક ચૂંટણી કોંગ્રેસના પંજા સાથે લડી ચૂક્યો છે હવે એમએલએ માટે લડે છે. અને વધુમાં આ ત્રણેય નેતાઓ કોંગ્રેસના જ એજન્ટ હતા. સાથે જ તેમણે કહ્યું કે જેટલી વાર અમે અનામત મામલે બંધ બારણે મીટિંગ કરી હાર્દિકે બધુ ઠીક છે તેમ કહ્યું અને બહાર આવીને બીજું કંઇ બોલ્યો. 50 ટકાથી વધુ અનામત આપવી શક્ય જ નથી અને ચૂંટણી જીતીને પણ અમે તે જ પ્રયાસ કરીશું કે સૌનો સાથ સૌનો વિકાસ થાય. વધુમાં થોડા સમય પહેલા જૈન મુખ્યમંત્રી વાળો તેમનો જે ઓડિયો વાયરલ થયો હતો તે પર સ્પષ્ટતા આપતા વિજય રૂપાણીએ કહ્યું કે હા તે મારો અવાજ હતો અને ચૂંટણીમાં જૈનોએ સાથે રહેવું જોઇએ તે વાત હું તેમને સમજાવી રહ્યો હતો. અને તે પછી જૈન નેતાની અપક્ષમાં ઉભેલા ચારેય નેતાઓએ ઉમેદવારી પત્ર પાછુ લઇને મારી વાત પણ માની હતી.